als_Latn dik_Latn sag_Latn
Zv. Presidenti i Sierra Leones kërkon azil politik në SHBA
Zv.Presidenti i Sierra Leones, Samuel Sam-Sumana, ka deklaruar se nuk e ndien veten të sigurtë dhe se pasi është takuar me ambasadorin e SHBA-së në Sierra Leone, John Hoover theksoi se i ka bërë kërkesë për strehim politik.
FREETOWN (AA) - Zv.Presidenti i Sierra Leones, Alhaji Samuel Sam-Sumana njoftoi se ka kërkuar azil politik në ambasadën e SHBA-së në vendin e tij, raporton Anadolu Agency (AA).
Sam-Sumana i cili ka qëndruar në karantinë deri më 17 mars për arsyen se një nga truprojat e tij kishte shfaqur simptoma të virusit Ebola, ai ka pohuar se është larguar nga shtëpia e tij së bashku me bashkëshorten pasi ka marrë informacion ditën e djeshme se ndaj banesës së tij në kryeqytet do të ndërmerrej një sulm.
Sam-Sumana, ka deklaruar gjithashtu se nuk e ndien veten të sigurtë dhe se pasi është takuar me ambasadorin e SHBA-së në Sierra Leone, John Hoover ka theksuar se i ka bërë kërkesë për strehim politik.
Ndërsa në një deklaratë nga policia dhe ushtria theksohet se për vazhdimin e kushteve të karantinës në shtëpinë e Sam-Sumana janë dërguar trupa të armatosur.
Zv.Presidenti Sam-Sumana, javën e kaluar ishte përjashtuar nga Kongresi Popullor në pushtet me akuzat për mashtrim dhe inkurajim të popullatës për dhunë. Ai mohon akuzat e pretenduara ndaj tij.
als_Latn als_Latn als_Latn als_Latn als_Latn als_Latn als_Latn